முரண்பார்வையோடு எதை எதை அணுகலாம், கேள்வி கேட்கலாம் என்பதற்கு ஒரு வரைமுறை இருக்கிறது என்று நான் கருதுகிறேன். பூமி உருண்டையாக இருக்கிறது என்று விஞ்ஞானபூர்வமாக நிறுவப்பட்டான பிறகு, 'அது சதுரமாக இருக்கலாமோ...'என்று ஐயப்படலாமா? கதிரவன் கிழக்கில் உதிக்கிறான் என்று நிச்சயமாகத் தெரிந்திருந்தும் 'சில சமயம் வடக்குத் திசையிலும் உதிக்கலாம்'என்று சம்சயம் கொள்ளலாமா? அது போல நூறு சதவீதம் நிறுவப்பட்டதே, ஈழத்தில் இந்திய அமைதிப் படை பாலியல் வன்புணர்ச்சியில் ஈடுபட்டது என்பதும். அதற்கு நாங்கள் வாழும் சாட்சியங்களாக இருக்கிறோம். ஒரு விடயத்தில் குறைந்தபட்சத் தெளிவும் இல்லாதவர் எதற்காக அந்த விடயங்களைப் பற்றி எழுதவேண்டும் என்ற விடயம் எனக்குப் புரியவேயில்லை.